**TÁJÉKOZTATÓ**

**az étkezési térítési díjak igényléséről, befizetéséről**

Tisztelt Szülők!

Tájékoztatjuk Önöket, hogy az a **2020/2021-es tanévben az étkezési díjak beszedése továbbra is a szolgáltatást megelőzően, havonta, előrefizetéssel valósul meg** az alábbi feltételek szerint:

**IGÉNYLÉS**: **A 2020/2021-es tanévre vonatkozó étkezési igényeket a mellékelt „Étkezés igénylő lap” kitöltésével legkésőbb 2020. június 30-ig kell elküldeni a** **taplankonyha@gmail.com** **email címre**. Ezen módosítani legközelebb 2020. október 01-jén, majd minden hónap 1. napján lehet.

**SZÁMLÁZÁS**: A 2020. szeptember havi térítési díj fizetési tájékoztatóját és az utalásos számlákat 2020.szeptember 8-án, kedden kapják meg a diákok. A számla a szeptember havi étkezési térítési díjat és a március havi korrekciót tartalmazza. 2020. szeptember hónapra egységesen 22 étkezési napot számlázunk.

**BEFIZETÉS**: A **szeptemberi térítési díjat 2020. szeptember 15-16.-án** kell befizetni. **Átutalásos fizetés** esetén a fizetési határidő: **2020. szeptember 30**.

*A lemondott étkezések térítési díja a következő hónapban kerül jóváírásra.*

**LEMONDÁS**: **Az étkezés lemondását a tárgynapot megelőző nap 08.30-ig fogadjuk** a konyha elérhetőségein (tel: 0694/377-259, 0670/810-5260). A lemondás bejelentése mindenkire, vagyis az ingyenesen étkezőkre is vonatkozik! Késői lemondás esetén lehetőséget biztosítunk aznap az ebéd éthordóban történő elszállítására az iskola konyhájáról 11.30 - 13.00-ig.

**TÉRÍTÉSI DÍJAK**: 2019. április 1-jétől az alábbi térítési díjak érvényesek:

 Iskolai tízórai 67 Ft/nap

 Iskolai ebéd 347 Ft/nap

 Iskolai uzsonna 67 Ft/nap

 Iskolai diétás ebéd 520 Ft/nap

**KEDVEZMÉNYEK**:

Az intézményi gyermekétkeztetést **ingyenesen** kell biztosítani:

* az 1–8. évfolyamon  nappali rendszerű iskolai oktatásban részt vevő tanuló számára, ha rendszeres gyermekvédelmi kedvezményben részesül;
* nevelésbe vették, vagy
* utógondozói ellátásban részesül.

Az intézményi gyermekétkeztetést **50%-os normatív kedvezménnyel** kell biztosítani:

* az 1–8. évfolyamon nappali rendszerű iskolai oktatásban részt vevő tanuló számára, ha olyan családban él, amelyben három vagy több gyermeket nevelnek,
* tartósan beteg vagy fogyatékos gyermek vagy egyéb pszichés fejlődési zavarral küzdő tanuló számára.

**A normatív kedvezmény igénybevételét a szülőnek minden esetben igazolnia kell legkésőbb 2020. szeptember 3-áig.** (GYVK határozat, SNI szakértői vélemény, Családipótlék határozat, számlakivonat)

Amennyiben a kedvezmény igénybevételével kapcsolatban bármilyen változás következne be, azt haladéktalanul, de legkésőbb 15 napon belül köteles az igénylő bejelenteni.

**Felhívjuk figyelmüket, hogy a megfelelő nyilatkozatok és igazolások hiányában a kedvezményt nem áll módunkban érvényesíteni, ebben az esetben a támogatás nélküli teljes árat kell fizetni.**

Az étkezési díj megfizetésére a szülő (gyám, törvényes képviselő) köteles. Kérjük a Tisztelt Szülőket, hogy az étkezési térítési díj befizetési határidejét szíveskedjenek betartani!

Táplánszentkereszt, 2020. május 28.

 Perl János

 polgármester sk.